**Tokaj Város Önkormányzat Európai Unió támogatásával megvalósulófejlesztései**

**2014 év.**

ÉMOP-2.1.1/F-14-2014-0001 – Kiemelt turisztikai attrakciófejlesztés Tokaj-Hegyalján

A projekt a Széchenyi Programiroda konzorcium vezetésével és a 27 hegyaljai település konzorciuma által valósult meg. 2014. november 26-án kerület a Támogatási szerződés megkötésre. A zárás 2015.12.31-én történt.

**Tokaji Múzeum felújítása:** A beruházás során sor került az örökségvédelem alatt álló Tokaji Múzeum felújítására. A munkálatok során megvalósult: a teljes homlokzat a nyílászárók, az elektromos hálózat felújítása, a tető héjazat, lécezés, bádogozás és szigetelés cseréje, a falazott kerítés felújítása a vízelvezetés megoldása, pince boltozatának statikai megerősítése, vízszigetelése, belső terek festése.

**Németi Ferenc szobor és vármakett park**: A település egy már régóta áhított vágya teljesülhetett azzal, hogy a település egykori várának kapitánya kaphatott helyet a település egy frekventált helyén, ahol a szoborral központban egy közpark került kialakításra. Mivel Németi Ferenc elsősorban várkapitányként vált híressé, ezért a szobor környezetében a Zempléni várak makettjei is elhelyezésre kerültek (Tokaji, Szerencsi, Sárospataki, Regéci vár)

**Széchenyi sétány díszkivilágítása:** A sétány egy szakaszon történő díszkivilágításának korszerűsítése valósulna meg, a meglévő díszburkolat város felőli szélében a vasúti híd és a Vízügyi irodaház közötti szakaszon, mivel a többi szakaszon már kivitelezésre került a korszerűsítés. A sétány díszkivilágítása, ha önmagában nem is turisztikai attrakció, mégis elengedhetetlen fontosságúnak tartjuk felújítását a konstrukció által, mivel olyan turisztikai attrakciók kapcsolhatók hozzá, mint a már említett Tisza és a Tokaji Kopasz hegy, melyek az ide látogató turisták számára kiemelt jelentőséggel bírnak.

A projekt teljes költsége a 27 teleépülés tekintetében, 2,3 milliárd Forint volt, melyből Tokaj 100.000.000 Ft támogatásban részesült.

|  |  |  |  |  |
| --- | --- | --- | --- | --- |
| **Megnevezés** | **Elszámolható költség** | **Támogatás összege** | **Önerő** | **Megjegyzés** |
| **ÉMOP-2.1.1/F-14-2014-0001 (Múzeum, sétány, szobor)** | 100 000 000 Ft | 100 000 000 Ft | 0 Ft |   |